**Zmluva o národnom spolufinancovaní**

TÁTO ZMLUVA je uzavretá medzi:

**1. ZMLUVNÉ STRANY**

1.1. **Poskytovateľ**

názov: **Ministerstvo hospodárstva Slovenskej republiky**

sídlo: **Mlynské nivy 44/a, 827 15 Bratislava 212, Slovenská republika**

IČO: **00686832**

konajúci:

(ďalej len Poskytovateľ)

1.2. **Prijímateľ (partner zo SR)**

názov:

sídlo:

IČO:

konajúci:

banka:

IBAN:

poštová adresa[[1]](#footnote-1):

(ďalej len Prijímateľ)

(Poskytovateľ a Prijímateľ spoločne ako Zmluvné strany alebo jednotlivo aj ako Zmluvná strana)

1.3. Poskytovateľ a Prijímateľ uzatvárajú v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov a v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov medzi sebou túto Zmluvu o národnom spolufinancovaní (ďalej len Zmluva).

1.4. Táto Zmluva sa uzatvára v nadväznosti na schválenú projektovú žiadosť a súvisiacu Zmluvu o poskytnutí finančného príspevku/Subsidy Contract[[2]](#footnote-2) (ďalej len Zmluva o poskytnutí FP), ako aj na Partnerskú dohodu projektu/Project Partnership Agreement[[3]](#footnote-3), ktoré sú pre Zmluvné strany prístupné v elektronickom systéme Interreg Europe Portál.

1.5. Zmluva o poskytnutí FP upravuje zmluvné podmienky, práva a povinnosti medzi riadiacim orgánom programu Interreg Europe 2021 – 2027 a vedúcim partnerom projektu pri poskytnutí finančného príspevku z Európskeho fondu regionálneho rozvoja (ďalej len EFRR) na realizáciu schválených aktivít daného projektu.

1.6. Práva a povinnosti vedúceho partnera daného projektu a ostatných zúčastnených projektových partnerov pri spoločnej realizácii aktivít projektu upravuje Partnerská dohoda projektu v rámci programu Interreg Europe 2021 – 2027.

**2. PREDMET A ÚČEL ZMLUVY**

2.1. Predmetom tejto Zmluvy je úprava zmluvných podmienok, práv a povinností medzi Poskytovateľom a Prijímateľom pri poskytnutí spolufinancovania zo štátneho rozpočtu zo strany Poskytovateľa Prijímateľovi na realizáciu určených aktivít projektu, realizovaných slovenským partnerom.

2.2. Účelom tejto Zmluvy je spolufinancovanie určených aktivít projektu, a to poskytnutím prostriedkov zo štátneho rozpočtu pre Prijímateľa zapojeného do:

Projekt:

Index/Akronym:

Trvanie projektu:

Realizovaný v rámci programu: **Interreg Europe 2021 – 2027**

Spolufinancovaný fondom: **Európsky fond regionálneho rozvoja**

Priorita: **Posilnenie inštitucionálnych kapacít v záujme efektívnejších politík regionálneho rozvoja**

Špecifický cieľ: **Posilňovanie inštitucionálnej kapacity orgánov verejnej moci, najmä tých, ktoré sú oprávnené riadiť osobitné územie, ako aj zainteresovaných strán**

Projekt bol schválený rozhodnutím Monitorovacieho výboru programu Interreg Europe   
2021 – 2027 zo dňa *DD. mesiac RRRR* v rámci *Uvedie sa poradie* výzvy programu Interreg Europe 2021 – 2027 vyhlásenej v období *DD. mesiac RRRR – DD. mesiac RRRR*.

2.3. Poskytovateľ sa zaväzuje, že na základe tejto Zmluvy poskytne spolufinancovanie z prostriedkov štátneho rozpočtu Prijímateľovi výlučne za predpokladu, že Prijímateľovi vznikne nárok na finančný príspevok z EFRR na realizáciu určených aktivít projektu na základe Zmluvy o poskytnutí FP alebo Partnerskej dohody projektu. Poskytovateľ poskytne Prijímateľovi národné spolufinancovanie na základe predloženej žiadosti o národné spolufinancovanie v súlade s ustanoveniami tejto Zmluvy, so všetkými dokumentmi, na ktoré Zmluva odkazuje a s platnými a účinnými všeobecne záväznými právnymi predpismi Slovenskej republiky a právnymi aktmi Európskej únie (ďalej len právne predpisy SR a EÚ).

2.4. Prijímateľ sa zaväzuje prijať poskytnuté národné spolufinancovanie a použiť ho v súlade s podmienkami stanovenými v tejto Zmluve a projekt realizovať riadne a včas v súlade so Zmluvou, Zmluvou o poskytnutí FP alebo Partnerskou dohodou projektu a schválenou projektovou žiadosťou.

2.5. Projektový partner môže stratiť finančný príspevok z EFRR, ako aj spolufinancovanie z prostriedkov štátneho rozpočtu v prípade, že o platby príspevkov nepožiada včas a v plnej výške v súlade s plánom čerpania projektu uvedeným v projektovej žiadosti/application form.

**3. VÝDAVKY PROJEKTU A SPOLUFINANCOVANIE**

3.1. Poskytovateľ a Prijímateľ sa dohodli, že Poskytovateľ poskytne Prijímateľovi spolufinancovanie z prostriedkov štátneho rozpočtu **najviac do výšky** **20% z celkových oprávnených výdavkov partnera** na realizáciu určených aktivít projektu, tzn. **max. *....* eur**. Určené aktivity projektu predstavujú vyčlenenú časť aktivít, ktoré realizuje Prijímateľ zo SR, a na realizovanie ktorých je určené spolufinancovanie zo štátneho rozpočtu v stanovenom pomere k prostriedkom EFRR.

3.2. Zmluvné strany sa dohodli, že spolufinancovanie z prostriedkov štátneho rozpočtu sa bude realizovať systémom refundácie.

3.3. Spolufinancovanie z prostriedkov štátneho rozpočtu sa neposkytne za správu partnera/partner report, ktorá obsahuje aktivity podporované v rámci schém pomoci de minimis/priamej štátnej pomoci.

3.4. Na spolufinancovanie oprávnených výdavkov nesmú byť použité finančné prostriedky z iných programov spolufinancovaných EÚ. Prijímateľ sa zaväzuje, že neprijme a nebude požadovať dotáciu, príspevok, grant alebo inú formu pomoci, ktorá by  
predstavovala dvojité financovanie alebo spolufinancovanie tých istých výdavkov zo zdrojov  
iných rozpočtových kapitol štátneho rozpočtu, štátnych fondov, z iných verejných zdrojov  
alebo zdrojov EÚ.

3.5. Poskytovateľ poskytne Prijímateľovi konečnú sumu národného spolufinancovania v závislosti od výšky certifikovaných oprávnených výdavkov vykázaných v súvislosti   
s realizáciou určených aktivít projektu, na ktoré Prijímateľ získal finančný príspevok z EFRR. Celková výška uvedená v bode 3.1. tejto Zmluvy nemôže byť prekročená.

3.6. Prijímateľ použije národné spolufinancovanie na úhradu oprávnených výdavkov na realizáciu určených aktivít projektu a za splnenia podmienok stanovených Zmluvou.

3.7. Oprávneným obdobím pre výdavky je obdobie trvania projektu, ktoré začína dňom schválenia projektu monitorovacím výborom a končí sa dňom uvedeným v poslednej schválenej verzii projektovej žiadosti.

**4. OSOBITNÉ PROTIKORUPČNÉ OPATRENIA**

4.1. Pri plnení tejto Zmluvy sa Prijímateľ zaväzuje dodržiavať platné právne predpisy vzťahujúce sa ku korupcii a korupčnému správaniu.

4.2. Prijímateľ podpisom tejto Zmluvy vyhlasuje, že bol oboznámený s Protikorupčnou politikou MH SR, ktorá je zverejnená na webovom sídle MH SR na adrese: https://www.mhsr.sk/ministerstvo/prevencia-korupcie, jej obsahu porozumel a zaväzuje sa ju rešpektovať.

4.3. Prijímateľ podpisom tejto Zmluvy zároveň vyhlasuje, že:

a) pozná znaky korupcie a korupčného správania,

b) zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto Zmluvy,

c) poskytne súčinnosť v prípade posudzovania podozrenia z korupcie alebo korupčného správania,

d) zdrží sa akýchkoľvek foriem korupcie súvisiacich s plnením predmetu Zmluvy alebo záväzkov vyplývajúcich z tejto Zmluvy, ktorú plánuje, alebo už uzavrel s Poskytovateľom,

e) bezodkladne oznámi Poskytovateľovi akékoľvek podozrenie z korupcie a poskytne súčinnosť pri preskúmavaní tohto oznámenia,

f) nie je v konflikte záujmov vo vzťahu k zamestnancom Poskytovateľa, ktorý by mohol ovplyvniť realizáciu predmetu tejto Zmluvy s Poskytovateľom.

4.4. Prijímateľ sa podpisom tejto Zmluvy zaväzuje predchádzať korupcii v súvislosti s plnením predmetu, činnosťou alebo vzťahom vyplývajúcich z tejto Zmluvy, a to v zmysle Protikorupčnej doložky, ktorá je prílohou č. 2 tejto Zmluvy a je jej neoddeliteľnou súčasťou.

4.5. Túto Zmluvu je možné ukončiť aj z dôvodov uvedených v Protikorupčnej doložke, ktorá je prílohou č. 2 tejto Zmluvy.

**5. KOMUNIKÁCIA ZMLUVNÝCH STRÁN A DORUČOVANIE**

5.1. Zmluvné strany sa dohodli, že ich komunikácia súvisiaca so Zmluvou bude prebiehať prednostne v elektronickej podobe. Zmluvné strany sa zaväzujú, že v nevyhnutných prípadoch môže mať takáto komunikácia písomnú formu v listinnej podobe a Zmluvné strany budú v tomto prípade pre vzájomnú písomnú komunikáciu v listinnej podobe (prostredníctvom doporučeného doručovania zásielok alebo obyčajného doručovania poštou) používať poštové adresy uvedené v záhlaví Zmluvy. Zmluvné strany si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie Poskytovateľovi je možné výlučne v úradných hodinách podateľne Poskytovateľa zverejnených verejne prístupným spôsobom.

5.2. Pod elektronickou podobou komunikácie v zmysle odseku 5.1 tohto článku sa rozumie najmä komunikácia prostredníctvom Ústredného portálu verejnej správy, rovnako tiež komunikácia prostredníctvom Interreg Europe portálu a elektronickej správy (e-mailu).

5.3. Zmluvné strany sa zaväzujú, že vzájomná komunikácia bude prebiehať v slovenskom jazyku. Všetka dokumentácia predkladaná Prijímateľom v súvislosti so Zmluvou bude predkladaná v slovenskom alebo anglickom jazyku a v prípade, ak bola vyhotovená v inom jazyku, pre jej použitie pre účely Zmluvy je potrebný úradný preklad do slovenského jazyka.

**6. ZÁVEREČNÉ USTANOVENIA**

6.1. Zmluva nadobúda platnosť (je uzatvorená) kalendárnym dňom jej podpisu oboma Zmluvnými stranami a účinnosť kalendárnym dňom nasledujúcim po kalendárnom dni jej zverejnenia v Centrálnom registri zmlúv a končí v zmysle ods. 6.3 tohto článku. Zmluvné strany sa dohodli, že prvé zverejnenie v Centrálnom registri zmlúv zabezpečí Poskytovateľ. Ak Zmluva nie je zverejnená v Centrálnom registri zmlúv do siedmich dní odo dňa uzavretia, Prijímateľ je oprávnený zverejniť Zmluvu v súlade s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Zmluvné strany sú povinné vzájomne sa informovať o zverejnení Zmluvy, a to najneskôr nasledovný deň po dni jej zverejnenia. Ak je Zmluva zverejnená viacerými spôsobmi, rozhodujúce je prvé zverejnenie Zmluvy. Ustanovenia o nadobudnutí platnosti a účinnosti sa rovnako vzťahujú aj na uzavretie každého dodatku k Zmluve.

6.2. Zmluvné strany vyhlasujú, že Zmluva neobsahuje žiadne chránené informácie, ktoré sa nemôžu sprístupniť v zmysle príslušných ustanovení zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a za súčasného rešpektovania ochrany osobnosti a osobných údajov vyjadrujú súhlas s jej zverejnením.

6.3. Zmluva sa uzatvára na dobu určitú a jej platnosť a účinnosť končí ukončením implementácie projektu zo strany Prijímateľa a/alebo vyplatením poslednej splátky národného spolufinancovania zo strany Poskytovateľa v súlade s programovými pravidlami. Po ukončení Zmluvy povinnosti Prijímateľa, ktoré sú stále relevantné (napr. archivovať a sprístupniť dokumenty, umožniť vstup do svojich priestorov z dôvodu kontroly/auditu, vysporiadať finančné vzťahy a pod.) naďalej platia až do konca obdobia uvedeného v čl. 4 všeobecných zmluvných podmienok, ktoré tvoria prílohu č. 1 tejto Zmluvy.

6.4. Prijímateľ vyhlasuje, že mu nie sú známe žiadne okolnosti, ktoré by ovplyvnili jeho oprávnenosť alebo oprávnenosť určených aktivít projektu na poskytnutie finančného príspevku v zmysle podmienok, ktoré viedli k schváleniu projektovej žiadosti pre projekt uvedený v článku 2 Zmluvy. Nepravdivosť tohto vyhlásenia Prijímateľa sa považuje  
za podstatné porušenie Zmluvy a Prijímateľ je povinný vrátiť národné spolufinancovanie, resp. jeho časť.

6.5. Prijímateľ vyhlasuje, že vyhlásenie partnera pripojené k projektovej žiadosti zaslané riadiacemu orgánu programu Interreg Europe 2021 – 2027 pred podpisom Zmluvy o poskytnutí FP alebo Partnerskej dohody projektu, ako aj všetky vyhlásenia zaslané MH SR pred podpisom tejto Zmluvy, sú pravdivé a zostávajú účinné pri podpise tejto Zmluvy v nezmenenej forme. Nepravdivosť tohto vyhlásenia Prijímateľa sa považuje za podstatné porušenie Zmluvy a Prijímateľ je povinný vrátiť národné spolufinancovanie, resp. jeho časť.

6.6. Túto Zmluvu je možné meniť alebo dopĺňať len na základe vzájomnej dohody oboch zmluvných strán, a to vo forme písomného a očíslovaného dodatku k tejto Zmluve, s výnimkou zmeny ustanovení všeobecných zmluvných podmienok, ktoré tvoria prílohu č. 1 tejto Zmluvy.

Podrobnejšie ustanovenia týkajúce sa zmeny všeobecných zmluvných podmienok sú stanovené v samotných všeobecných zmluvných podmienkach.

6.7. Ak sa akékoľvek ustanovenie tejto Zmluvy stane neplatným v dôsledku jeho rozporu s právnymi predpismi SR a EÚ, nespôsobí to neplatnosť celej tejto Zmluvy. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel Zmluvy a obsah jednotlivých ustanovení tejto Zmluvy.

6.8. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sú Zmluvné strany povinné prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde v zmysle ustanovení zákona č. 160/2015 Z. z. Civilného sporového poriadku v znení neskorších predpisov.

6.9. V prípade, ak k uzavretiu Zmluvy dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov, dátumy podpisov Zmluvných strán sú uvedené pri kvalifikovaných elektronických podpisoch/pečatiach Zmluvných strán, ak nie je použitá kvalifikovaná elektronická časová pečiatka podľa vyššie uvedeného zákona. V prípade, ak sa táto Zmluva uzatvára v listinnej podobe, je vyhotovená v 4 rovnopisoch, pričom po podpise Zmluvy dostane Prijímateľ 1 rovnopis a 3 rovnopisy dostane Poskytovateľ. Uvedený počet rovnopisov a ich rozdelenie sa rovnako vzťahuje aj na uzavretie každého listinného dodatku k Zmluve.

6.10. Zmluvné strany vyhlasujú, že si text tejto Zmluvy riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne slobodné, jasné, určité a zrozumiteľné, podpisujúce osoby sú oprávnené k podpisu tejto Zmluvy a na znak súhlasu ju podpísali.

6.11. Neoddeliteľnou súčasťou Zmluvy sú prílohy:

Príloha č. 1: Všeobecné zmluvné podmienky k Zmluve o národnom spolufinancovaní,

Príloha č. 2: Protikorupčná doložka.

Za Poskytovateľa Za Prijímateľa

v Bratislave dňa ................................ v .................................. dňa ...........................

Podpis: ............................................... Podpis: ...........................................................

**VŠEOBECNÉ ZMLUVNÉ PODMIENKY K ZMLUVE O národnom SPOLUFINANCOVANí**

Tieto všeobecné zmluvné podmienky (ďalej len VZP) upravujú vzájomné práva a povinnosti Zmluvných strán, ktorými sú na strane jednej Poskytovateľ a na strane druhej Prijímateľ pri spolufinancovaní určených aktivít projektu zo štátneho rozpočtu. VZP sú neoddeliteľnou súčasťou Zmluvy o národnom spolufinancovaní (ďalej len Zmluva). Ak by niektoré ustanovenia VZP boli v rozpore s ustanoveniami Zmluvy, platia ustanovenia Zmluvy.

Vzájomné práva a povinnosti medzi Poskytovateľom a Prijímateľom sa riadia Zmluvou, všetkými dokumentmi, na ktoré Zmluva a VZP odkazujú a právnymi predpismi SR a EÚ. Zmluvné strany sa dohodli, že práva a povinnosti Zmluvných strán sa budú ďalej spravovať programom Interreg Europe 2021 – 2027, Programovým manuálom Interreg Europe 2021 – 2027, Interným manuálom programu Interreg Europe 2021 – 2027 a schválenou projektovou žiadosťou. Prijímateľ vyhlasuje, že sa s obsahom uvedených dokumentov oboznámil a zaväzuje sa ich dodržiavať spolu s ustanoveniami tejto Zmluvy. Programové dokumenty sú uverejnené na internetovej stránke programu a Poskytovateľa.

VZP nadobúdajú platnosť dňom podpisu Zmluvy a účinnosť kalendárnym dňom nasledujúcim po kalendárnom dni ich zverejnenia v Centrálnom registri zmlúv.

Touto cestou si Poskytovateľ vyhradzuje právo na zmenu týchto VZP kedykoľvek v priebehu trvania Zmluvy. Nové znenie VZP Poskytovateľ bezodkladne uverejní na svojom webovom sídle a oznámi Prijímateľovi nové znenie zmenených ustanovení prostredníctvom elektronickej komunikácie. Ak Prijímateľ nevyjadrí nesúhlas so znením VZP do 7 pracovných dní od oznámenia o ich zmene, tieto VZP sa stávajú účinné aj vo vzťahu k platnej Zmluve.

Ak sa niektoré ustanovenie VZP stane vo vymedzenom rozsahu neplatné, neúčinné, resp. nevykonateľné, ostatné ustanovenia VZP týmto nedotknuté zostávajú v platnosti v plnom rozsahu. Poskytovateľ v takomto prípade nahradí takéto ustanovenie platným, účinným a vykonateľným ustanovením, ktoré sa bude čo najmenej odlišovať od princípov dohodnutých v týchto VZP pri zachovaní účelu a zmyslu nahrádzaného ustanovenia.

**LEGISLATÍVA A VÝKLAD POJMOV**

**Základný právny rámec upravujúci vzťahy medzi Poskytovateľom a Prijímateľom tvoria najmä:**

Programová a riadiaca dokumentácia:

* Programový dokument programu Interreg Europe 2021 – 2027 (CCI 2021TC16RFIR001) schválený vykonávacím rozhodnutím Komisie č. C(2022) 4868 z 5. 7. 2022 v platnej verzii;
* Programový manuál programu Interreg Europe 2021 – 2027 v platnej verzii;
* Interný manuál programu Interreg Europe 2021 – 2027 v platnej verzii.

Projektová dokumentácia:

* Zmluva o poskytnutí finančného príspevku/Subsidy Contract príslušného projektu;
* Partnerská dohoda projektu/Project Partnership Agreement;
* posledná platná verzia projektovej žiadosti dostupná v Interreg Europe portáli.

Príslušné právne predpisy Slovenskej republiky aplikovateľné na túto Zmluvu.

Právne predpisy Európskej únie:

* Zmluva o Európskej únii a Zmluva o fungovaní Európskej únie;
* NARIADENIE EURÓPSKEHO PARLAMENTU A RADY (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku v platnom znení (ďalej len nariadenie o spoločných ustanoveniach);
* NARIADENIE EURÓPSKEHO PARLAMENTU A RADY (EÚ) 2021/1059 z 24. júna 2021 o osobitných ustanoveniach týkajúcich sa cieľa Európska územná spolupráca (Interreg) podporovaného z Európskeho fondu regionálneho rozvoja a vonkajších finančných nástrojov (ďalej len nariadenie Interreg);
* NARIADENIE EURÓPSKEHO PARLAMENTU A RADY (EÚ) 2021/1058 z 24. júna 2021 o Európskom fonde regionálneho rozvoja a Kohéznom fonde v platnom znení;
* NARIADENIE EURÓPSKEHO PARLAMENTU A RADY (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie;
* nariadenie Rady (EÚ, Euratom) 2020/2093 zo 17. decembra 2020, ktorým sa ustanovuje viacročný finančný rámec na roky 2021 až 2027 v platnom znení;
* Vykonávacie rozhodnutie Komisie (EÚ) 2022/74 zo 17. januára 2022, ktorým sa stanovuje zoznam programov Interreg a uvádza sa úplná výška celkovej podpory z Európskeho fondu regionálneho rozvoja a z každého vonkajšieho finančného nástroja Únie na každý program a zoznam súm prevedených medzi zložkami v rámci cieľa Európska územná spolupráca na obdobie 2021 až 2027 v platnom znení;
* Nariadenie Komisie (EÚ) č. 2023/2831 z 13. decembra 2023 o uplatňovaní článkov 107 a 108 Zmluvy o fungovaní Európskej únie na pomoc de minimis;
* Nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení;
* Usmernenie Komisie č. C (2019) 3452 z 14. mája 2019 o určovaní finančných opráv, ktoré je potrebné uplatňovať na výdavky financované Úniou pri nedodržaní platných pravidiel verejného obstarávania;
* Vykonávacie akty a delegované akty prijaté v súlade s uvedenými nariadeniami;
* Iné nariadenia a smernice platné pre implementáciu projektov spolufinancovaných z EFRR.

Všetky vyššie uvedené nariadenia sú dostupné na: https://eur-lex.europa.eu/homepage.html. V prípade novelizácie vyššie uvedených právnych noriem a dokumentov platí ich najnovšie znenie.

**Skratky**

EFRR – Európsky fond regionálneho rozvoja

FP – finančný príspevok

JS – Spoločný sekretariát (joint secretariat)

MV – Monitorovací výbor

NO – národný orgán

OA – orgán auditu

PO – programové obdobie

RO – riadiaci orgán

SR – Slovenská republika

ŠR - štátny rozpočet

VZP – všeobecné zmluvné podmienky

Z. z./Zb. – Zbierka zákonov/Zbierka

ŽoV – žiadosť o vrátenie národného spolufinancovania

**Pojmy**

Pojmy a skratky používané vo vzťahu medzi Poskytovateľom a Prijímateľom na účely Zmluvy, ak nie je v Zmluve osobitne dohodnuté inak, sú najmä:

1. **aktivita** – súhrn činností realizovaných Prijímateľom v rámci projektu na to vyčlenenými finančnými zdrojmi počas trvania projektu, ktoré majú definovaný výstup a prispievajú k dosiahnutiu konkrétneho výsledku. Aktivita je jasne vymedzená časom, vecne a finančne;
2. **audit –** súhrn nezávislých, objektívnych, overovacích, hodnotiacich, uisťovacích a konzultačných činností v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov zameraných na zdokonaľovanie riadiacich a kontrolných procesov so zohľadnením medzinárodne uznávaných audítorských štandardov;
3. **bezodkladne** – najneskôr do siedmich pracovných dní od vzniku skutočnosti rozhodnej pre počítanie lehoty; to neplatí, ak sa v konkrétnom ustanovení Zmluvy stanovuje odlišná lehota platná pre konkrétny prípad; pre počítanie lehôt platia pravidlá uvedené v definícii lehoty;
4. **celkové oprávnené výdavky partnera** – schválený rozpočet vedúceho partnera, resp. projektového partnera zo SR, t. j. maximálna výška oprávnených výdavkov a nákladov partnera uvedená v poslednej platnej verzii projektovej žiadosti schválenej Monitorovacím výborom, ktoré predstavujú vecný aj finančný rámec pre vznik oprávnených výdavkov, ak budú vynaložené slovenským partnerom v súvislosti s realizáciou určených aktivít projektu počas trvania projektu;
5. **certifikácia** – potvrdenie správnosti, oprávnenosti a zákonnosti výdavkov;
6. **deň** – dňom sa rozumie pracovný deň, ak nie je v Zmluve uvedené inak;
7. **deň doručenia** – ak nie je v tejto Zmluve uvedené inak, za deň doručenia dokumentov sa v prípade ich osobného doručenia považuje deň fyzického prevzatia. V prípade zasielania dokumentov poštou/kuriérom sa za deň doručenia dokumentu považuje deň prevzatia dokumentu. Písomnosť sa považuje za doručenú, aj ak ju Prijímateľ odmietne prevziať, a to dňom odmietnutia jej prevzatia. Ak Prijímateľ nebol doručovateľom na mieste doručenia zastihnutý, alebo nevyzdvihol písomnosť počas uloženia na pošte v úložnej/odbernej lehote, dokument sa považuje za doručený dňom vrátenia nedoručenej zásielky, aj keď sa o tom prijímateľ nedozvedel (fikcia doručenia). V prípade doručovania do elektronickej schránky prostredníctvom Ústredného portálu verejnej správy sa za deň doručenia považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej Zmluvnej strany, a to aj vtedy, ak sa adresát o tom nedozvedel. Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii/prístupná na e-mailovom serveri adresáta, tzn. momentom, kedy odosielateľovi príde potvrdenie o úspešnom doručení elektronickej správy; ak nie je objektívne z technických dôvodov možné nastaviť automatické potvrdenie o úspešnom doručení zásielky, elektronická správa bude považovaná za doručenú momentom odoslania elektronickej správy, ak odosielateľ nedostal automatickú informáciu o nedoručení elektronickej správy;
8. **finančná kontrola** – súhrn činností v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov zabezpečujúcich overovanie hospodárnosti, efektívnosti, účinnosti a účelnosti finančných operácií alebo ich častí pred ich uskutočnením, v ich priebehu a až do ich konečného vysporiadania, zúčtovania, dosiahnutia a udržania výsledkov a cieľov finančných operácií alebo ich častí;
9. **finančný príspevok** – suma finančných prostriedkov z Európskeho fondu regionálneho rozvoja poskytnutá vedúcemu partnerovi na základe Zmluvy o poskytnutí FP (a následne projektovým partnerom na základe Partnerskej dohody projektu) na realizáciu aktivít projektu, vychádzajúca zo schválenej projektovej žiadosti;
10. **Interný manuál** – riadiaci dokument národného orgánu, ktorý obsahuje popis postupov a súvisiacich oblastí pre všetky procesy, postupy a činnosti vykonávané NO v rámci programu Interreg Europe 2021 – 2027, vrátane pravidiel oprávnenosti výdavkov platných pre slovenských projektových partnerov;
11. **Interreg Europe Portal** – systém elektronickej výmeny údajov a online/elektronický monitorovací systém programu Interreg Europe 2021 – 2027 prístupný na <https://portal.interregeurope.eu/login>, ktorý slúži, okrem iného, na podávanie projektových žiadostí počas vyhlásených výziev, vykazovanie projektových výdavkov prostredníctvom spoločných správ o pokroku projektu a na certifikáciu projektových výdavkov;
12. **lehota** – do plynutia lehoty sa nezapočítava kalendárny deň, v ktorom došlo ku skutočnosti určujúcej začiatok lehoty. Lehoty určené podľa dní začínajú plynúť prvým pracovným dňom nasledujúcim po kalendárnom dni, v ktorom došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho kalendárneho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký kalendárny deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu, nedeľu alebo deň pracovného pokoja, je posledným dňom lehoty najbližší nasledujúci pracovný deň. Lehota je zachovaná, ak sa posledný deň lehoty podanie podá osobne na NO alebo ak sa podanie odovzdá na poštovú prepravu. V prípade elektronického predkladania je lehota zachovaná, ak sa posledný deň lehoty doručí emailová správa, resp. ak ide o predkladanie dokumentácie prostredníctvom elektronickej schránky postačuje odoslanie písomnosti/dokumentácie do elektronickej schránky v posledný deň lehoty. V prípade elektronického predkladania dokumentácie prostredníctvom Ústredného portálu verejnej správy sa za moment, od ktorého začína plynúť lehota, považuje deň elektronického doručenia dokumentu, ak nie je v tejto Zmluve uvedené inak;
13. **kontrolór** – orgán alebo osoba zodpovedná za vykonávanie overovania riadiacim orgánom v rámci programu Interreg Europe 2021 – 2027 podľa čl. 46 ods. 3 nariadenia Interreg, ktoré v podmienkach Slovenskej republiky vykonáva Ministerstvo hospodárstva SR v súlade s uznesením vlády SR č. 673 z 24. novembra 2021;
14. **monitorovací výbor** – orgán programovej štruktúry Interreg Europe 2021 – 2027 zriadený v súlade s článkom 28 nariadenia Interreg a pozostávajúci z členov (zástupcovia členských krajín EÚ, Nórska, Švajčiarska, Albánska, Bosny a Hercegoviny, Čiernej Hory, Severného Macedónska, Srbska, Moldavska a Ukrajiny), poradcov (zástupcovia Európskej komisie, Výboru regiónov, RO/spoločného sekretariátu a orgánu zodpovedného za účtovnú funkciu) a pozorovateľov (orgán auditu);
15. **nariadenie o spoločných ustanoveniach** – nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku;
16. **nariadenie Interreg** – nariadenie Európskeho parlamentu a Rady (EÚ) 2021/1059 z 24. júna 2021 o osobitných ustanoveniach týkajúcich sa cieľa Európska územná spolupráca (Interreg) podporovaného z Európskeho fondu regionálneho rozvoja a vonkajších finančných nástrojov;
17. **národné spolufinancovanie** – finančné prostriedky štátneho rozpočtu určené na spolufinancovanie určených aktivít projektu, ktoré sú poskytované Prijímateľovi pri splnení podmienok uvedených v Zmluve o poskytnutí FP, Partnerskej dohode projektu a tejto Zmluve na základe predložených a schválených oprávnených výdavkov. Maximálna výška národného spolufinancovania vyplýva z poslednej platnej verzie projektovej žiadosti schválenej monitorovacím výborom programu a predstavuje 20 % z celkových oprávnených výdavkov. Skutočne vyplatené národné spolufinancovanie predstavuje 20 % z certifikovaných oprávnených výdavkov, na ktoré Prijímateľ získal finančný príspevok z EFRR. Výška skutočne vyplateného národného spolufinancovania môže byť rovná alebo nižšia ako maximálna výška národného spolufinancovania. Národné spolufinancovanie sa neaplikuje na aktivity spadajúce do oblasti štátnej pomoci;
18. **Národný orgán** – orgán zodpovedný za riadenie a implementáciu programu Interreg Europe 2021 – 2027 na národnej úrovni. Úlohy NO v podmienkach Slovenskej republiky vykonáva Ministerstvo hospodárstva SR v súlade s uznesením vlády SR č. 673 z 24. novembra 2021;
19. **neoprávnené výdavky** – výdavky, ktoré nespĺňajú požiadavky legislatívy EÚ, národnej legislatívy a programových pravidiel Interreg Europe 2021 – 2027;
20. **nezrovnalosť** – v súlade s článkom 2 nariadenia o spoločných ustanoveniach je to akékoľvek porušenie uplatniteľného práva vyplývajúce z konania alebo opomenutia hospodárskeho subjektu, dôsledkom čoho je alebo by bolo poškodenie rozpočtu Únie tým, že by bol zaťažený neoprávneným výdavkom;
21. **oprávnené výdavky** – výdavky alebo náklady riadne vynaložené vedúcim partnerom/projektovým partnerom v súvislosti s realizáciou projektu, ktoré spĺňajú požiadavky legislatívy EÚ, národnej legislatívy a programových pravidiel Interreg Europe 2021 – 2027 a ktoré boli príslušným kontrolórom certifikované. Výška oprávnených výdavkov môže byť rovná alebo nižšia ako výška celkových oprávnených výdavkov;
22. **orgán auditu** – plní všetky funkcie a povinnosti v súlade s článkom 78 a 79 nariadenia o spoločných ustanoveniach a článkom 48 nariadenia Interreg. V rámci programu Interreg Europe 2021 – 2027 plní úlohy orgánu auditu Autorité nationale d´Audit pour les Fonds européens (AnAFe), Francúzsko;
23. **orgán zodpovedný za účtovnú funkciu** – je verejná inštitúcia, ktorá plní účtovnú funkciu a úlohy v súlade s článkom 76 ods. 1 písm. a) a b) nariadenia o spoločných ustanoveniach a článkom 47 nariadenia Interreg. Zároveň je platobnou jednotkou zodpovednou za prijímanie platieb zo strany Komisie, ako aj realizáciu platieb prijímateľom/vedúcim partnerom. V rámci programu Interreg Europe 2021 – 2027 plní úlohy tohto orgánu POM Oost-Vlaanderen, Belgicko;
24. **oznámenie o vysporiadaní národného spolufinancovania** – doklad, na ktorého základe Prijímateľ potvrdzuje vrátenie finančných prostriedkov v príslušnom pomere na stanovené účty;
25. **Partnerská dohoda projektu/Project Partnership Agreement** – zmluva určujúca vzájomné práva a povinnosti vedúceho partnera a ostatných zúčastnených projektových partnerov v rámci implementácie projektu;
26. **prijímateľ** – verejný, verejnoprávny alebo súkromný neziskový subjekt, ktorému sa poskytuje príspevok v rámci programu Interreg Europe 2021 – 2027. Pre oblasť národného spolufinancovania sa Prijímateľ chápe ako vedúci partner alebo projektový partner so sídlom na území SR, ktorému sú za účelom realizácie určených aktivít projektu poskytované prostriedky zo štátneho rozpočtu určené na spolufinancovanie určených aktivít projektu;
27. **princíp hospodárnosti** – vynaloženie verejných financií na vykonanie činnosti alebo obstaranie tovarov, prác a služieb v správnom čase, vo vhodnom množstve a kvalite za najlepšiu cenu;
28. **príspevok** – finančné prostriedky poskytované z EFRR určené na vyplatenie partnerovi a národné spolufinancovanie poskytované zo štátneho rozpočtu určené na vyplatenie Prijímateľovi na základe predložených a schválených oprávnených výdavkov;
29. **program** – program Interreg Europe 2021 – 2027 (CCI 2021TC16RFIR001) schválený Vykonávacím rozhodnutím Komisie č. C(2022) 4868 z 5. 7. 2022, Vykonávacím rozhodnutím Komisie č.  C(2023) 8860 z 11. 12. 2023 a Vykonávacím rozhodnutím Komisie č.  C(2024) 5422 z 23. 7. 2024;
30. **programový manuál** – dokument na nadnárodnej/programovej úrovni vypracovaný RO a schválený monitorovacím výborom programu Interreg Europe 2021 – 2027, ktorý poskytuje žiadateľom, projektovým partnerom a kontrolórom potrebné informácie ohľadne zapojenia sa do programu Interreg Europe a realizácie projektov, vrátane kontroly projektových výdavkov;
31. **projekt** – súhrn aktivít na dosiahnutie určených cieľov a výsledkov, na ktoré sa vzťahuje poskytnutie finančného príspevku, ktoré predkladá a realizuje vedúci partner (v spolupráci s ostatnými zúčastnenými projektovými partnermi) v súlade so zmluvou o poskytnutí FP;
32. **projektová žiadosť/Application Form** – žiadosť o poskytnutie finančného príspevku z EFRR na realizáciu projektových aktivít schválená monitorovacím výborom programu, ktorá je uložená v systéme Interreg Europe Portal. Projektovú žiadosť predkladá vedúci partner projektu;
33. **projektový partner** – verejný, verejnoprávny alebo súkromný neziskový subjekt uvedený v projektovej žiadosti, ktorý finančne participuje a podieľa sa na realizácii aktivít projektu v rámci programu a je zmluvnou stranou Partnerskej dohody projektu;
34. **refundácia** – následné poskytnutie finančných prostriedkov Prijímateľovi na základe zmluvy o poskytnutí FP a na základe predloženia správy o pokroku projektu, ktoré súvisí so skutočne vynaloženými oprávnenými výdavkami, ktoré Prijímateľ uhradil najskôr z vlastných zdrojov. Pre oblasť národného spolufinancovania sa refundáciou chápe následné poskytnutie prostriedkov zo štátneho rozpočtu Prijímateľovi na základe zdokladovania prijatia finančných prostriedkov z EFRR v súvislosti s certifikovanými oprávnenými výdavkami, ktoré Prijímateľ uhradil najskôr z vlastných zdrojov, tzn. vopred uhradené výdavky/náklady Prijímateľa sú v stanovenom pomere refundované najskôr zo zdroja EFRR a následne zo štátneho rozpočtu;
35. **riadiaca a programová dokumentácia** – dokumenty schválené RO, MV a NO vzťahujúce sa na implementáciu programu (programový dokument, programový manuál a interný manuál);
36. **riadiaci orgán** – je zodpovedný za riadenie programu Interreg Europe 2021 – 2027 v súlade so zásadou riadneho finančného riadenia tak, ako je opísaná v článkoch 69 a 72 nariadenia o spoločných ustanoveniach a článku 46 nariadenia Interreg. V rámci programu Interreg Europe 2021 – 2027 plní úlohy riadiaceho orgánu Région Hauts-de-France, Francúzsko;
37. **riadne** – uskutočnenie (právneho) úkonu v súlade s touto Zmluvou, Zmluvou o poskytnutí FP, právnymi predpismi SR, právnymi aktmi EÚ, programovým manuálom a interným manuálom programu Interreg Europe 2021 – 2027;
38. **spoločný sekretariát** – je vytvorený pod vedením riadiaceho orgánu programu Interreg Europe 2021 – 2027 a pomáha monitorovaciemu výboru, riadiacemu orgánu, orgánu zodpovednému za účtovnú funkciu a tam, kde je to vhodné, aj orgánu auditu plniť ich povinnosti. Spoločný sekretariát je financovaný z rozpočtu technickej pomoci;
39. **správa partnera/Partner Report** – parciálna žiadosť o platbu partnera vo forme správy, ktorú vypracúva každý projektový partner, vrátane vedúceho partnera na konci každého vykazovaného obdobia a v ktorej uvádza vykonané aktivity v danom období spolu so súvisiacimi deklarovanými výdavkami. Správa partnera sa prostredníctvom Interreg Europe Portálu predkladá príslušnému kontrolórovi na overenie;
40. **správa o pokroku/Progress Report** – komplexná žiadosť o platbu projektu vo forme monitorovacej správy, ktorú predkladá vedúci partner prostredníctvom Interreg Europe Portálu spoločnému sekretariátu na konci každého vykazovaného obdobia a v ktorej uvádza pokrok dosiahnutý pri realizácii celého projektu, tzn. vykonané aktivity v danom období spolu so súvisiacimi oprávnenými výdavkami všetkých zúčastnených projektových partnerov;
41. **súkromná nezisková organizácia** – nemá priemyselnú ani komerčnú povahu, má právnu subjektivitu a nie je z väčšej časti financovaná štátnymi, regionálnymi alebo miestnymi orgánmi alebo inými verejnoprávnymi inštitúciami; alebo jej riadenie nepodlieha dohľadu týchto orgánov; alebo nemá správnu, riadiacu alebo dozornú radu, v ktorej viac ako polovicu členov menujú štátne, regionálne alebo mieste orgány alebo iné verejnoprávne inštitúcie;
42. **určené aktivity projektu** – vyčlenená časť aktivít projektu uvedených v projektovej žiadosti a príp. Partnerskej dohode projektu, ktoré realizuje Prijímateľ zo SR a na realizovanie ktorých je určené v stanovenom pomere spolufinancovanie z EFRR na základe Zmluvy o poskytnutí FP a Partnerskej dohody projektu a súčasne spolufinancovanie zo štátneho rozpočtu na základe tejto Zmluvy;
43. **vedúci partner/lead partner** – verejný alebo verejnoprávny subjekt[[4]](#footnote-4) uvedený v projektovej žiadosti vybraný spomedzi partnerov projektu, ktorý podpisuje Zmluvu o poskytnutí FP a ktorý nesie plnú právnu, finančnú a administratívnu zodpovednosť za  realizáciu projektu počas celej doby trvania projektu;
44. **verejné obstarávanie** – postupy definované v zákone č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov pre zadávanie zákaziek na dodanie tovaru, na uskutočnenie stavebných prác a na poskytnutie služieb;
45. **verejný orgán** – národný, regionálny alebo miestny úrad;
46. **verejnoprávna inštitúcia** – organizácia spĺňajúca definíciu stanovenú v článku 2 ods. 1 bod 4 smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES, podľa ktorej verejnoprávne inštitúcie majú všetky tieto charakteristické znaky:

* sú zriadené na osobitný účel uspokojovania potrieb vo všeobecnom záujme, pričom nemajú priemyselnú ani komerčnú povahu;
* majú právnu subjektivitu a
* sú z väčšej časti financované štátnymi, regionálnymi alebo miestnymi orgánmi alebo inými verejnoprávnymi inštitúciami; alebo ich riadenie podlieha dohľadu týchto orgánov alebo inštitúcií; alebo majú správnu, riadiacu alebo dozornú radu, v ktorej viac ako polovicu členov menujú štátne, regionálne alebo miestne orgány alebo iné verejnoprávne inštitúcie;

1. **vykazované obdobie** – spravidla 6 mesačné obdobie, za ktoré predkladá vedúci partner/projektový partner spoločnú správu o pokroku/správu partnera;
2. **webové sídlo Poskytovateľa** – [www.mhsr.sk](http://www.mhsr.sk);
3. **webové sídlo programu** – [www.interregeurope.eu](http://www.interregeurope.eu);
4. **zmluva o poskytnutí finančného príspevku/Subsidy Contract** – zmluva o poskytnutí finančného príspevku z EFRR na realizáciu schválených aktivít daného projektu, ktorá sa uzatvára po schválení projektu monitorovacím výborom medzi riadiacim orgánom programu Interreg Europe 2021 – 2027 a vedúcim partnerom projektu určujúca zmluvné podmienky poskytnutia pomoci, ako aj práva a povinnosti zúčastnených strán;
5. **žiadosť o vrátenie národného spolufinancovania** – doklad, na základe ktorého má Prijímateľ povinnosť vrátiť národné spolufinancovanie v príslušnom pomere na stanovené bankové účty.

**Článok 1 VŠEOBECNÉ POVINNOSTI**

1. Prijímateľ sa zaväzuje dodržiavať ustanovenia Zmluvy tak, aby boli určené aktivity projektu realizované riadne, včas a v súlade s jej podmienkami, a postupovať pri realizácii určených aktivít projektu s odbornou starostlivosťou.
2. Prijímateľ zodpovedá Poskytovateľovi za realizáciu určených aktivít projektu v celom rozsahu, bez ohľadu na osobu, ktorá ich skutočne realizuje a je povinný zabezpečiť plnenie záväzkov z tejto Zmluvy. Ak Prijímateľ nedodrží, resp. poruší povinnosti, ktoré vyplývajú zo Zmluvy, Poskytovateľ môže od tejto Zmluvy jednostranne odstúpiť.
3. Zmluvné strany sa dohodli, že Prijímateľ bezodkladne informuje Poskytovateľa o akejkoľvek zmene, ktorá má vplyv na túto Zmluvu. Bez predchádzajúceho písomného súhlasu Poskytovateľa sa akákoľvek zmena týkajúca sa Prijímateľa najmä splynutie, zlúčenie, rozdelenie, zmena právnej formy, predaj podniku alebo jeho časti transformácia a iné formy právneho nástupníctva, ako aj akákoľvek zmena vlastníckych pomerov Prijímateľa počas platnosti a účinnosti Zmluvy považuje za podstatnú zmenu projektu, ktorá oprávňuje Poskytovateľa od tejto Zmluvy odstúpiť.
4. Prijímateľ je povinný zabezpečiť, že všetky vyhlásenia predložené pred podpisom tejto Zmluvy zostanú účinné počas platnosti tejto Zmluvy v nezmenenej forme. Zmena uvedených okolností (vrátane uloženia trestu zákazu prijímať dotácie alebo subvencie, trestu zákazu prijímať pomoc a podporu poskytovanú z fondov EÚ alebo trestu zákazu účasti vo verejnom obstarávaní, porušenia povinnosti zápisu do registra partnerov verejného sektora a pod.) sa považuje za podstatné porušenie Zmluvy, kedy má Poskytovateľ právo odstúpiť od Zmluvy a Prijímateľ je povinný vrátiť národné spolufinancovanie, resp. jeho časť, ktoré bolo vyplatené počas trvania tohto porušenia povinnosti, resp. v čase od nadobudnutia právoplatnosti rozsudku.
5. Prijímateľ sa zaväzuje, že odo dňa poskytnutia záverečnej platby (t. j. finančného ukončenia projektu) Prijímateľovi, nedôjde počas obdobia udržateľnosti k podstatnej zmene projektu definovanej v článku 65 nariadenia o spoločných ustanoveniach, pokiaľ monitorovací výbor neurčí inak.
6. Prijímateľ sa zaväzuje, že ak zistí nezrovnalosť súvisiacu s projektom, bezodkladne túto nezrovnalosť oznámi Poskytovateľovi, predloží Poskytovateľovi príslušné doklady týkajúce sa tejto nezrovnalosti a iniciatívne vysporiada túto nezrovnalosť postupom uvedeným v článku 3 VZP; ustanovenia týkajúce sa žiadosti o vrátenie národného spolufinancovania sa nepoužijú. V prípade vrátenia národného spolufinancovania alebo jeho časti z vlastnej iniciatívy Prijímateľa, Prijímateľ pred realizovaním úhrady oznámi Poskytovateľovi výšku vrátenia.
7. Zmluvné strany sa vzájomne zaväzujú poskytovať si všetku potrebnú súčinnosť pri plnení záväzkov z tejto Zmluvy. V prípade, ak má Zmluvná strana za to, že druhá Zmluvná strana neposkytuje dostatočnú požadovanú súčinnosť, je povinná ju vyzvať na nápravu, ak je takáto náprava z hľadiska ustanovení tejto Zmluvy a platného právneho poriadku možná. Zmluvné strany sa zaväzujú riešiť sporné situácie, ktoré medzi nimi vzniknú pri plnení tejto Zmluvy, primárne dohodou alebo mechanizmami, ktoré Zmluvným stranám poskytuje táto Zmluva, platné právne predpisy a riadiaca dokumentácia, ktorou sa riadia vzájomné práva a povinnosti Zmluvných strán v zmysle ustanovení tejto Zmluvy. Ustanoveniami tohto bodu Zmluvy nie je dotknuté právo Zmluvnej strany na odstúpenie od Zmluvy v zmysle ustanovení tejto Zmluvy.

**Článok 2 PREVOD A PRECHOD PRÁV A POVINNOSTÍ**

1. Prijímateľ je oprávnený previesť práva a povinnosti z tejto Zmluvy na iný subjekt len s predchádzajúcim písomným súhlasom Poskytovateľa.
2. Prijímateľ je povinný písomne informovať Poskytovateľa o skutočnosti, že dôjde k prechodu práv a povinností z tejto Zmluvy a to bezodkladne, ako sa dozvie o možnosti vzniku tejto skutočnosti alebo vzniku tejto skutočnosti.
3. K prevodu práv a povinností Prijímateľa na iný subjekt môže dôjsť až po udelení písomného súhlasu Poskytovateľa s týmto prevodom alebo prechodom, a to ešte pred samotným prechodom alebo prevodom práv a povinností.
4. Postúpenie pohľadávky Prijímateľa na vyplatenie národného spolufinancovania na tretiu osobu nie je na základe dohody Zmluvných strán možné.
5. Po uskutočnení prechodu alebo prevodu práv na iný subjekt za splnenia vyššie uvedených podmienok je možné pokračovať v realizácii projektu.
6. Ak dôjde k odstúpeniu od Zmluvy o poskytnutí FP alebo Partnerskej dohody projektu, t. j. Prijímateľ vystúpi z projektu, práva a povinnosti z tejto Zmluvy Prijímateľovi zanikajú s výnimkou nároku Prijímateľa na podanie žiadosti o národné spolufinancovanie týkajúcej sa posledného implementovaného vykazovaného obdobia. Povinnosti Prijímateľa, ktoré sú stále relevantné (napr. archivovať a sprístupniť dokumenty, umožniť vstup do svojich priestorov z dôvodu kontroly/auditu, vysporiadať finančné vzťahy a pod.) naďalej platia až do konca obdobia uvedeného v čl. 4 týchto VZP.

**Článok 3 FINANČNÉ ZÚČTOVANIE A VYSPORIADANIE FINANČNÝCH VZŤAHOV**

1. Prijímateľ berie na vedomie, že národné spolufinancovanie predstavuje finančné prostriedky vyplatené zo štátneho rozpočtu, ktoré sú rozpočtované v rámci programu 07K 0J 02 Program spolupráce Interreg Europe 2021 – 2027 - národné spolufinancovanie zo ŠR a podliehajú výkonu kontrolnej činnosti. Na hospodárenie s týmito účelovo poskytnutými finančnými prostriedkami sa vzťahuje zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len zákon o rozpočtových pravidlách).
2. Na použitie národného spolufinancovania sa vzťahujú ustanovenia § 8a ods. 7 zákona o rozpočtových pravidlách o povinnom ročnom zúčtovaní poskytnutých finančných prostriedkov so štátnym rozpočtom.
3. Kontrola použitia príspevku sa spravuje príslušnými ustanoveniami zákona o rozpočtových pravidlách a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.
4. V prípade porušenia finančnej disciplíny Prijímateľom sa postupuje podľa ustanovenia § 31 zákona o rozpočtových pravidlách.
5. V prípade vzniku povinnosti vrátenia spolufinancovania zo štátneho rozpočtu alebo jeho časti je Poskytovateľ oprávnený vymáhať neoprávnene vyplatenú sumu od Prijímateľa v rámci daného projektu za podmienok uvedených v ods. 6 tohto článku VZP.
6. Prijímateľ je povinný:
7. vrátiť národné spolufinancovanie alebo jeho časť vyplatené v dôsledku nezrovnalosti, ak RO/JS/OA, resp. členský štát zistí, že Prijímateľ porušil ustanovenia všeobecne záväzných právnych predpisov SR alebo právnych aktov EÚ a toto porušenie znamená nezrovnalosť podľa článku 2 ods. 31 nariadenia o spoločných ustanoveniach,
8. vrátiť prostriedky poskytnuté omylom,
9. vrátiť národné spolufinancovanie alebo jeho časť, ak Prijímateľ porušil (a toto porušenie malo alebo mohlo mať vplyv na výsledok verejného obstarávania) pravidlá a postupy verejného obstarávania v súlade so všeobecne záväznými právnymi predpismi SR; výšku vrátenia určí Poskytovateľ na základe Usmernenia Komisie č. C (2019) 3452 z 14. mája 2019 o určovaní finančných opráv, ktoré je potrebné uplatňovať na výdavky financované Úniou pri nedodržaní platných pravidiel verejného obstarávania,
10. vrátiť národné spolufinancovanie alebo jeho časť v prípade, ak sa zistí, že na spolufinancovanie oprávnených výdavkov Prijímateľ použil finančné prostriedky z iných zdrojov/programov spolufinancovaných EÚ, alebo že požiadal o dotáciu/príspevok/grant/inú formu pomoci zo zdrojov iných rozpočtových kapitol štátneho rozpočtu/štátnych fondov/z iných verejných zdrojov, ktorá by  
    predstavovala dvojité financovanie alebo spolufinancovanie tých istých výdavkov,
11. vrátiť národné spolufinancovanie alebo jeho časť v prípade, ak sa zistí, že došlo ku zmene okolností deklarovaných pri podpise Zmluvy (vrátane uloženia trestu zákazu prijímať dotácie alebo subvencie, trestu zákazu prijímať pomoc a podporu poskytovanú z fondov EÚ alebo trestu zákazu účasti vo verejnom obstarávaní, porušenia povinnosti zápisu do registra partnerov verejného sektora a pod.). Prijímateľ je povinný vrátiť národné spolufinancovanie, resp. jeho časť, ktoré bolo vyplatené počas trvania tohto porušenia povinnosti, resp. v čase od nadobudnutia právoplatnosti rozsudku,
12. vrátiť národné spolufinancovanie alebo jeho časť v prípade, ak RO/JS určí, že cieľové hodnoty ukazovateľov výstupov a výsledkov uvedené v schválenej projektovej žiadosti/application form neboli dosiahnuté, v dôsledku čoho požiada o vrátenie finančných prostriedkov vyplatených z EFRR. V prípade, že Prijímateľ riadne zdokumentuje od neho nezávislú príčinu nedosiahnutia cieľovej hodnoty ukazovateľov deklarovanej v projektovej žiadosti a potvrdí snahy zamerané na dosiahnutie ukazovateľov, RO/JS a následne aj Poskytovateľ môžu odstúpiť od uloženia sankcií vo forme vrátenia finančného príspevku z EFRR a národného spolufinancovania alebo jeho časti,
13. vrátiť národné spolufinancovanie alebo jeho časť vo všetkých ostatných prípadoch v nadväznosti na povinnosť Prijímateľa vrátiť finančné prostriedky vyplatené z EFRR na základe rozhodnutia RO/JS alebo MV, ak to ustanovuje Zmluva o poskytnutí FP alebo ak došlo k zániku Zmluvy o poskytnutí FP z dôvodu mimoriadneho ukončenia Zmluvy o poskytnutí FP (napr. pri poskytovaní falošných/nekompletných údajov, neplnení svojich povinností vyplývajúcich zo Zmluvy o poskytnutí FP alebo Partnerskej dohody projektu, ak sa dostal do platobnej neschopnosti/stal sa predmetom konkurzného konania, spáchal podvod/bol zapojený do nezákonnej činnosti poškodzujúcej finančné záujmy EÚ, nearchivoval dokumenty, nedodržal požiadavky na informovanie a publicitu, neumožnil audit, a pod.),
14. vrátiť národné spolufinancovanie zo ŠR vyplatené do času odstúpenia od Zmluvy o poskytnutí FP alebo Partnerskej dohody projektu, ak dôjde k odstúpeniu od Zmluvy o poskytnutí FP alebo Partnerskej dohody projektu a RO/JS požiada o vrátenie finančných prostriedkov vyplatených z EFRR.
15. Ak nie je národné spolufinancovanie alebo jeho časť vrátené z dôvodov uvedených v ods. 6 v nadväznosti na ods. 5 tohto článku VZP iniciatívne zo strany Prijímateľa, sumu vrátenia spolufinancovania alebo jeho časti stanoví Poskytovateľ v Žiadosti o vrátenie národného spolufinancovania (ďalej len ŽoV), ktorú zašle Prijímateľovi. Poskytovateľ v ŽoV uvedie výšku spolufinancovania, ktorú má Prijímateľ vrátiť a zároveň určí čísla účtov, na ktoré je Prijímateľ povinný vrátenie vykonať. Poskytovateľ v ŽoV určí aj lehotu na vrátenie národného spolufinancovania.
16. Prijímateľ sa zaväzuje vrátiť národné spolufinancovanie alebo jeho časť uvedené v ŽoV do 30 pracovných dní odo dňa doručenia ŽoV Prijímateľovi.
17. V prípade, že Prijímateľ národné spolufinancovanie nevráti v lehote stanovenej Poskytovateľom, Poskytovateľ do 10 pracovných dní od uplynutia prvej lehoty opätovne písomne vyzve Prijímateľa a stanoví mu druhú lehotu 20 pracovných dní odo dňa odoslania druhej výzvy, resp. opätovného odoslania pôvodnej žiadosti o vrátenie národného spolufinancovania.
18. Ak Prijímateľ nevráti národné spolufinancovanie alebo jeho časť riadne a včas na základe ŽoV, t. j. nevráti národné spolufinancovanie v stanovenej lehote ani na základe druhej výzvy, a ani nedôjde k uzatvoreniu dohody o splátkach alebo dohody o odklade plnenia, Poskytovateľ:
    1. oznámi porušenie pravidiel a podmienok uvedených v tejto Zmluve, za ktorých bolo národné spolufinancovanie poskytnuté, príslušnému správnemu orgánu ako podnet na začatie správneho konania (ak ide o porušenie finančnej disciplíny) alebo
    2. oznámi porušenie pravidiel a podmienok uvedených v tejto Zmluve, za ktorých bolo spolufinancovanie poskytnuté, Úradu pre verejné obstarávanie (ak ide o porušenie pravidiel a postupov verejného obstarávania) alebo
    3. postupuje podľa osobitného predpisu (napr. Civilný sporový poriadok v znení neskorších predpisov) a uplatní pohľadávku na vrátenie časti národného spolufinancovania uvedeného v ŽoV na príslušnom orgáne (napr. na súde).
19. Prijímateľ je povinný v lehote do 7 pracovných dní od uskutočnenia vrátenia národného spolufinancovania alebo jeho časti oznámiť Poskytovateľovi toto vrátenie na tlačive Oznámenie o vysporiadaní národného spolufinancovania. Prílohou Oznámenia o vysporiadaní národného spolufinancovania je výpis z bankového účtu preukazujúci realizáciu uskutočnenej platby (v prípade Prijímateľa, ktorý nie je štátnou rozpočtovou organizáciou), resp. ELUR (v prípade Prijímateľa, ktorý je štátnou rozpočtovou organizáciou).
20. Prijímateľ, ktorý nie je štátnou rozpočtovou organizáciou, realizuje vrátenie národného spolufinancovania alebo jeho časti formou prevodu na účet uvedený v žiadosti o vrátenie; Prijímateľ, ktorý je štátnou rozpočtovou organizáciou, realizuje vrátenie spolufinancovania alebo jeho časti formou rozpočtového opatrenia v súlade so ŽoV.
21. Pohľadávku Poskytovateľa voči Prijímateľovi na vrátenie národného spolufinancovania alebo jeho časti a pohľadávku tohto Prijímateľa voči Poskytovateľovi na poskytnutie národného spolufinancovania podľa tejto Zmluvy nie je možné vzájomne započítať.
22. Ak Prijímateľ nevráti národné spolufinancovanie alebo jeho časť na správne účty, príslušný záväzok Prijímateľa zostáva nesplnený a finančné vzťahy voči Poskytovateľovi sa považujú za nevysporiadané.
23. Ak Prijímateľ zistí vznik nezrovnalosti súvisiacej s projektom, je povinný túto nezrovnalosť bezodkladne oznámiť Poskytovateľovi a zároveň mu predložiť príslušné dokumenty týkajúce sa tejto nezrovnalosti a vysporiadať túto nezrovnalosť postupom podľa ods. 7 až 12 tohto článku VZP.
24. Proti akejkoľvek pohľadávke na poskytnutie národného spolufinancovania, ako aj proti akýmkoľvek iným pohľadávkam Poskytovateľa voči Prijímateľovi vzniknutým   
    z akéhokoľvek právneho dôvodu Prijímateľ nie je oprávnený jednostranne započítať akúkoľvek svoju pohľadávku.

**Článok 4 ÚČTOVNÍCTVO, UCHOVÁVANIE ÚČTOVNEJ DOKUMENTÁCIE A DOKUMENTOV**

1. Prijímateľ, ktorý je účtovnou jednotkou podľa zákona č. 431/2002 Z. z. o účtovníctve v znení neskorších predpisov, je povinný v rámci svojho účtovníctva účtovať o skutočnostiach týkajúcich sa projektu:
   * 1. v analytickej evidencii a na analytických účtoch v členení podľa jednotlivých projektov, ak účtuje v sústave podvojného účtovníctva,
     2. v účtovných knihách podľa § 15 zákona č. 431/2002 Z. z. o účtovníctve v znení neskorších predpisov so slovným a číselným označením projektu v účtovných zápisoch, ak účtuje v sústave jednoduchého účtovníctva.
2. Na účely finančnej kontroly/auditu je Prijímateľ povinný na požiadanie predložiť určené účtovné záznamy v písomnej forme a v technickej forme, ak Prijímateľ vedie účtovné záznamy v technickej forme podľa § 31 ods. 2 písm. b) zákona č. 431/2002 Z. z. o účtovníctve v znení neskorších predpisov. Túto povinnosť má Prijímateľ po dobu, po ktorú je povinný viesť a uchovávať účtovnú dokumentáciu.
3. Prijímateľ je povinný uchovávať a ochraňovať účtovnú dokumentáciu a inú dokumentáciu týkajúcu sa projektu v súlade so zákonom č. 431/2002 Z. z. o účtovníctve v znení neskorších predpisov. Túto povinnosť má Prijímateľ v lehote uvedenej v článku 82 nariadenia o spoločných ustanoveniach, tzn. min. počas obdobia 5 rokov od 31. decembra roka, v ktorom riadiaci orgán programu Interreg Europe 2021 – 2027 vyplatil Prijímateľovi poslednú platbu. Prijímateľ je povinný do tejto doby strpieť výkon finančnej kontroly/auditu zo strany oprávnených subjektov. Uvedená doba sa predĺži v prípade, ak nastanú skutočnosti uvedené v článku 82 ods. 2 nariadenia o spoločných ustanoveniach o čas trvania týchto skutočností. Iné potenciálne dlhšie zákonné lehoty uchovávania požadované národnou legislatívou (napr. pre oblasť štátnej pomoci alebo verejného obstarávania) nebudú vyššie uvedenými pravidlami ovplyvnené.

**Článok 5 ÚČTY PRIJÍMATEĽA**

1. Poskytovateľ zabezpečí poskytnutie národného spolufinancovania Prijímateľovi bezhotovostne na účet vedený v EUR. IBAN Prijímateľa je uvedený v článku 1 Zmluvy.
2. Prijímateľ je povinný udržiavať účet Prijímateľa otvorený a nesmie ho zrušiť až do doby finančného ukončenia projektu. Táto povinnosť sa vzťahuje aj na ostatné účty otvorené Prijímateľom podľa tohto článku VZP.
3. Prijímateľ môže realizovať úhrady oprávnených výdavkov aj z iných účtov otvorených Prijímateľom pri dodržaní podmienok existencie účtu Prijímateľa určeného na príjem národného spolufinancovania a realizácie aktivít projektu prostredníctvom rozpočtu. Prijímateľ je povinný písomne oznámiť Poskytovateľovi identifikáciu týchto účtov.

**Článok 6 prevod prostriedkov národného spolufinancovania**

1. Ak Prijímateľ dodržal proces vykazovania stanovený v Internom manuáli a vznikol mu nárok na vyplatenie národného spolufinancovania, Poskytovateľ zabezpečí vyplatenie spolufinancovania zo štátneho rozpočtu na účet Prijímateľa v lehote určenej Poskytovateľom.
2. Poskytovateľ po obdržaní dokladov preukazujúcich prijatie refundácie finančných prostriedkov z EFRR na účet Prijímateľa (t. j. overená kópia výpisu bankového účtu; oznámenie vedúceho partnera projektu o zaslaní refundácie, ak existuje; oznámenie o prijatí finančnej pomoci  priamo z EÚ) prevedie prostriedky národného spolufinancovania Prijímateľovi. V prípade štátnych rozpočtových organizácií zabezpečí poskytnutie národného spolufinancovania prostredníctvom rozpočtového opatrenia.
3. Deň pripísania platby na účet Prijímateľa sa považuje za deň čerpania národného spolufinancovania, resp. jeho časti. V prípade štátnych rozpočtových organizácií sa za deň čerpania spolufinancovania, resp. jeho časti považuje deň aktivácie evidenčného listu úprav rozpočtu potvrdzujúci úpravu rozpočtu Prijímateľa.
4. Vyplatenie národného spolufinancovania je podmienené schválením finančných prostriedkov v rámci rozpočtovej kapitoly MH SR. MH SR bude realizovať všetky potrebné kroky na zabezpečenie finančných prostriedkov v príslušnom roku. V prípade nedostupnosti prostriedkov je MH SR oprávnené vypovedať ZoNS alebo znížiť priznanú sumu spolufinancovania. V tomto prípade MH SR riadne upovedomí SPP a usmerní ho k príslušným krokom, ktoré treba podniknúť. V prípade omeškania s dostupnosťou finančných prostriedkov môže MH SR zadržať platby dovtedy, kým nebudú finančné prostriedky sprístupnené, pričom nebude zodpovedné za omeškanie platieb. V tomto prípade je akýkoľvek právny nárok zo strany SPP voči MH SR vylúčený.

**Článok 7 ZMENA ZMLUVY**

1. Zmluvu je možné meniť alebo dopĺňať len na základe vzájomnej dohody oboch Zmluvných strán, pričom akékoľvek zmeny a doplnky musia byť vykonané vo forme písomného a očíslovaného dodatku k tejto Zmluve, pokiaľ v Zmluve nie je uvedené inak.
2. Prijímateľ je povinný oznámiť Poskytovateľovi všetky zmeny a skutočnosti, ktoré majú vplyv alebo súvisia s plnením tejto Zmluvy alebo sa akýmkoľvek spôsobom tejto Zmluvy týkajú alebo môžu týkať, a to aj v prípade, ak má Prijímateľ čo i len pochybnosť o dodržiavaní svojich záväzkov vyplývajúcich z tejto Zmluvy, a to bezodkladne od ich vzniku.
3. Poskytovateľ je povinný bezodkladne oznámiť na svojom webovom sídle všetky zmeny a skutočnosti, ktoré majú vplyv alebo súvisia s plnením tejto Zmluvy, najmä zmenu sídla Poskytovateľa a pod.
4. Zmena Zmluvy nie je potrebná v prípade, ak ide o zmenu identifikačných a kontaktných údajov Zmluvných strán, ktorá nemá za následok zmenu v subjekte Poskytovateľa, resp. Prijímateľa a touto zmenou nedôjde k porušeniu podmienok definovaných v Zmluve a programovej dokumentácii a v prípade odstránenia chýb v písaní, počítaní a iných zrejmých nesprávností; v týchto prípadoch postačuje bezodkladné písomné oznámenie o zmene údajov doručené druhej Zmluvnej strane elektronickou formou/prostredníctvom Ústredného portálu verejnej správy. Takáto zmena sa premietne do Zmluvy až pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, rozhodnutie Prijímateľa, odkaz na príslušný právny predpis a podobne.
5. Zmena Zmluvy nie je rovnako potrebná v prípade, ak dôjde k zníženiu rozpočtu projektového partnera stanoveného v poslednej platnej verzii projektovej žiadosti. V nadväznosti na charakter Zmluvy a formu vyplácania refundácie zo štátneho rozpočtu, kedy sa národné spolufinancovanie vypláca v závislosti od výšky certifikovaných oprávnených výdavkov vykázaných a refundovaných z EFRR v rámci platného rozpočtu Prijímateľa, nebude v tomto prípade výška zazmluvneného národného spolufinancovania menená a dôjde k jej nedočerpaniu.
6. Zmluvné strany sa dohodli a súhlasia, že v prípade, ak dôjde k zmene programu alebo inej programovej a riadiacej dokumentácie, riadia sa touto zmenou:
   * 1. dôjde k zmene textu Zmluvy – Poskytovateľ bezodkladne oznámi Prijímateľovi nové znenie zmenených článkov Zmluvy. Za vyjadrenie súhlasu so zmenou uvedených dokumentov sa považuje najmä konkludentný prejav vôle Prijímateľa spočívajúci vo vykonaní faktických a/alebo právnych úkonov, ktorými pokračuje v zmluvnom vzťahu s Poskytovateľom. Ide najmä o pokračovanie v realizácii aktivít projektu, prijatie národného spolufinancovania od Poskytovateľa a pod. Od tohto okamihu sa zmluvný vzťah medzi Poskytovateľom a Prijímateľom spravuje takto zmenenými dokumentmi,
     2. nedôjde k zmene textu Zmluvy – Poskytovateľ bezodkladne uverejní nové znenie týchto dokumentov na svojom webovom sídle a oznámi Prijímateľovi nové znenie zmenených ustanovení. Za vyjadrenie súhlasu so zmenou uvedených dokumentov sa považuje najmä konkludentný prejav vôle Prijímateľa spočívajúci vo vykonaní faktických a/alebo právnych úkonov, ktorými pokračuje v zmluvnom vzťahu s Poskytovateľom. Ide najmä o pokračovanie v realizácii aktivít projektu, prijatie národného spolufinancovania od Poskytovateľa a pod. Od tohto okamihu sa zmluvný vzťah medzi Poskytovateľom a Prijímateľom spravuje takto zmenenými dokumentmi.

**Protikorupčná doložka**

V súvislosti s uzavretím a plnením záväzkov na základe tejto Zmluvy sa Prijímateľ zaväzuje, že:

1. každá osoba konajúca v jeho mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu zástupcovi Poskytovateľa alebo im spriazneným osobám, alebo osobe konajúcej v mene Poskytovateľa, s cieľom urýchliť bežné činnosti Poskytovateľa alebo dojednať výhody pre seba alebo inú osobu, ktorá sa podieľa na uzavretí alebo realizácii tejto Zmluvy,
2. v prípade dôvodného podozrenia, že ktorákoľvek fyzická alebo právnická osoba konajúca v jeho mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením tejto Zmluvyalebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní či realizácii zmluvných vzťahov s Poskytovateľom, Prijímateľ bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť oznámi na protikorupčnú linku Poskytovateľa, ktorá je zverejnená na webovom sídle MH SR na adrese <https://www.mhsr.sk/ministerstvo/prevencia-korupcie>,
3. v prípade, keď ho Poskytovateľupozorní, že má dôvodné podozrenie o porušení ktoréhokoľvek ustanovenia tejto doložky, je Prijímateľ povinný poskytnúť potrebnú súčinnosť pri objasňovaní podozrenia, vrátane všetkých potrebných dokumentov. Poskytovateľ môže prijať potrebné opatrenia na ochranu svojho dobrého mena. Neposkytnutie súčinnosti na odstránenie tohto dôvodného podozrenia je dôvodom na vypovedanie tejto Zmluvy,
4. v prípade, keď sa preukáže, že Prijímateľ sa priamo alebo cez sprostredkovateľa podieľal na korupcii alebo inej protizákonnej činnosti v súvislosti s uzavretím alebo plnením tejto Zmluvy, Poskytovateľje oprávnený aj bez predchádzajúceho upozornenia odstúpiť od tejto Zmluvy s okamžitou platnosťou bez toho, aby Prijímateľovivznikol akýkoľvek nárok zo zodpovednosti za odstúpenie Poskytovateľa od tejto Zmluvy, ak nebolo dohodnuté inak. Prijímateľ sa zaväzuje, že ak sa preukáže jeho porušenie ustanovení tejto doložky, odškodní Poskytovateľa v maximálnom možnom rozsahu alebo nahradí náklady vzniknuté v súvislosti s porušením tejto protikorupčnej doložky.

**Vysvetlenie pojmov:**

**Korupciou** sa rozumie ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore   
s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. V súlade s Protikorupčnou politikou SR a Dohovorom Organizácie Spojených národov proti korupcii sa pod pojmom korupcia rozumie aj zneužitie moci alebo postavenia   
vo vlastný prospech alebo v prospech iných osôb.

**Korupčným správaním** sa rozumie konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu.

**Spriaznenou osobou** sa rozumie blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca.

**Dôvodným podozrením** sa rozumie začatie trestného stíhania podľa § 199 zákona č. 301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.

**Preukázaním** sa rozumie právoplatné rozhodnutie príslušného orgánu v merite veci.

1. Vyplní sa v prípade, ak je poštová adresa (korešpondenčná adresa) Zmluvnej strany odlišná od adresy jej sídla. [↑](#footnote-ref-1)
2. Prijímateľ uzatvára Zmluvu o poskytnutí finančného príspevku (Subsidy Contract) s riadiacim orgánom programu, len ak je v pozícii vedúceho partnera projektu. V inom prípade Prijímateľ uzatvára len Partnerskú dohodu projektu (Project Partnership Agreement). [↑](#footnote-ref-2)
3. Partnerskú dohodu projektu (Project Partnership Agreement) uzatvára vedúci partner projektu so všetkými zúčastnenými partnermi projektu. [↑](#footnote-ref-3)
4. Súkromná nezisková organizácia nemôže prevziať úlohu vedúceho partnera projektu v súlade s programovým manuálom Interreg Europe 2021 – 2027. [↑](#footnote-ref-4)